A Tatár Köztársaság Tudományos Akadémiája

A Tatár Köztársaság Tudományos Akadémiája a Tatár Köztársaság legfelsőbb állami tudományos intézménye. A köztársaság egykori elnöke, Mintimer Saripovics Saimiev 1991. szeptember 30-án kelt 138. számú rendeletével hozták létre „azzal a céllal, hogy biztosítsák az alapkutatások magas szintű fejlődését a köztársaságban, erősítsék azok szerepét az anyagi és szellemi kultúra, valamint a nemzetgazdaság aktuális problémáinak megoldásában, és összehangolják az akadémiai, ágazati intézetekben és felsőoktatási intézményekben folytatott tudományos kutatásokat.” Funkciók és tevékenységek Az alapító a Tatár Köztársaság, az alapító feladatait a Tatár Köztársaság Minisztertanácsa látja el. A finanszírozást a köztársasági költségvetésből ingyenesen biztosítják. Az intézmény deklarált célja alap- és alkalmazott kutatások, valamint fejlesztések megszervezése és lebonyolítása a Tatár Köztársaság felgyorsított, fenntartható társadalmi-gazdasági, szellemi és technológiai fejlődésének biztosítása érdekében. A Tudományos Akadémia tanszékei, intézetei Bölcsészettudományi Tanszék Társadalom- és Gazdaságtudományi Tanszék Orvosi és Biológiai Tudományok Tanszék Agrártudományi Tanszék Mechanikai, Matematikai és Mérnöki Tanszék Fizikai, Energetikai és Geotudományi Tanszék Kémiai és Kémiai Technológiai Tanszék A Tudományos Akadémia struktúrájába 2014 óta intézetek és központok tartoznak – önálló szervezeti egységként: A. H. Halikov Régészeti Intézet Alkalmazott Szemiotikai Intézet Alkalmazott Kutatások Intézete Ökológiai és Ásványkincs-hasznosítási problémák Intézete Tatár Enciklopédia és Regionális Kutatások Intézete Galimdzsan Ibragimov Nyelv-, Irodalom- és Művészettudományi Intézet Iszlámkutatási, Család- és Demográfiai Kutatóközpont Díjak A Tatár Köztársaság Tudományos Akadémiájának Elnöksége magára ruházta a Tatár Köztársaság tudomány és technika területén odaítélt regionális díjakat elbíráló bizottság funkcióit. Feladatául kapta továbbá a következő díjak odaítélésével foglalkozó bizottságok működésének szervezési biztosítását: a foszfororganikus kémia területén odaítélt Nemzetközi Arbuzov-díj, a paramágneses rezonancia területén odaítélt E. K. Zavojszkij Nemzetközi Díj, az A. N. Tupoljev Nemzetközi Díj a mérnöki tudományok terén elért kiemelkedő hozzájárulásért, a V. V. Markovnyikov Nemzetközi Díj a szerves kémia területén, a V. E. Alemaszov Állami Díj fiatal kutatóknak a mérnöki tudományok területén, valamint az M. I. Mahmutov Állami Díj a pedagógia területén. A különböző tudományterületeken végzett kutatások ösztönzése és elismerése céljából létrehozták a Tatár Köztársaság Tudományos Akadémiájának Arany- és Ezüstérmét, valamint a következő díjakat: a Sejh Marzsani-díjat (humán tudományok), a Galimdzsan Ibragimov-díjat (tatár nyelvészet és irodalomtudomány), a V. A. Popov-díjat (észszerű természethasználat és környezetvédelem), a G. H. Kamaj-díjat (kémia), a H. M. Mushtari-díjat (matematika, mechanika és műszaki tudományok), az A. G. Teregulov-díjat (orvostudomány és egészségügy), az A. D. Ado-díjat (allergológia, immunológia és általános kórtan), a V. A. Engelhardt-díjat (biológia), a K. G. Boly-díjat (állatorvos-tudomány), a V. P. Mosolov-díjat (mezőgazdaság), és az I. R. Gafurov-díjat (a büntetőjog területén). A Tatár Köztársaság Tudományos Akadémiája az egyik szervezője a „Tatár Köztársaság 50 legjobb innovatív ötlete” című köztársasági versenynek; pályázatokat és ösztöndíjakat hirdet fiatal kutatók számára a természettudományok, műszaki tudományok és humán tudományok területén; részt vesz az Orosz Tudományos Alap regionális pályázatainak szervezésében is. Az Akadémia által kiadott folyóiratok Volgamenti Régészet (szerepel a Scopus és BAK adatbázisban), Az eurázsiai sztyeppék régészete (szintén a Scopus és BAK adatbázisban), Orosz Alkalmazott Ökológiai Folyóirat (a VAK adatbázisban), Tudományos Tatárföld, valamint Funny Татарстан (mindkettő szerepel a RINTs adatbázisban). A Tatár Köztársaság Tudományos Akadémiájának elnökei Jegyzetek Fordítás Ez a szócikk részben vagy egészben a(z) Академия наук Республики Татарстан című orosz Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos honlap A Tatár Köztársaság Tudományos Akadémia jelentése 2022-ről A Tatár Köztársaság Tudományos Akadémiája